ועדת הכספים, כנסת 15, פרוטוקול מספר 253, 2001-03-28 09:45

ישראל כץ: היתה בקשה לרביזיה בעניין הסדר הקיבוצים המשלים – קיבוצי גדר, ומייצג את העניין חבר הכנסת אמנון כהן.

ישראל כץ: אנחנו נערוך הצבעה – מי בעד הרביזיה בנושא.

ישראל כץ: אם ההצעה לרביזיה תיפול – אז ההחלטה נשארה בתוקף.

ישראל כץ: מי בעד קבלת הרביזיה בנושא הזה?

ישראל כץ: מי נגד?

ישראל כץ: רוב מוחלט בין חברי הוועדה, והרביזיה לא התקבלה.

יצחק כהן: מה עם המושבים?

ישראל כץ: הצבענו על רביזיה בנושא של קיבוצי גדר.

ישראל כץ: היה כאן רוב נגד קבלת הרביזיה, הבהרתי, בהתאם לשיחות שכבר קיימנו, שזה כמובן אינו תחליף לדיון מעמיק בנושא של חובות הקיבוצים.

ישראל כץ: אנחנו נקיים דיון מקיף בכל המגזר החקלאי – מושבים, קיבוצים, הסדרים, מנהלות, מחיקות חובות, פתרונות.

ישראל כץ: מה שצריך להיות מועבר- יועבר.

זבולון אורלב: אני ממלא את מקומו של חבר הכנסת נחום לנגנטל.

זבולון אורלב: לצערי, שני ההרוגים בפיגוע היום הם תלמידים של החינוך המיוחד, ומשפחת אחד מהם גרה בשכנות אליו.

ישראל כץ: אנחנו שולחים תנחומים ומשתתפים בצער המשפחות.

יצחק כהן: -

ישראל כץ: אתה רוצה כאן עוד הצבעה?

ישראל כץ: היה כאן רוב מוחלט של חברי הוועדה נגד קבלת הרביזיה.

יצחק כהן: לא.

יצחק כהן: חוק ההסדרים במשק המדינה (הנחות ממס הכנסה) (הוראת שעה)

ישראל כץ: סתם הזעקנו אותך לכאן, יוני קפלן.

יוני קפלן: היינו עכשיו בתחילתו של דיון לגבי ההשלכות של ההחלטה מאתמול כיוון שאנחנו רוצים להתחיל להיערך.

יוני קפלן: אנחנו רוצים לחזור אליכם עם תקנה של טפסים מיוחדים, שהרשויות המקומיות יעשו על מיני בדיקות - -

ויצמן שירי: רק אל תקשו על הדברים.

יוני קפלן: אנחנו לא מקשים, אבל מצד שני - -

ישראל כץ: בנושא דיווחי אמת ואכיפת החוק אנחנו נלך יד ביד עם מס הכנסה.

יוני קפלן: ראש מועצת מצפה רמון סיפר לי אתמול איזו מנהלה הוא מקיים בתוך המערכת שלו.

יוני קפלן: הוא תפס 400 אנשים שזייפו תושבות לצורך הקלות בעניין הזה.

ישראל כץ: בעניין הזה נלך אתך יד ביד, רק שזה לא יעכב את מה שצריך להתבצע.

אמנון כהן: מה עם הסתייגויות - -?

ישראל כץ: המטרה של המשיכה היתה כי מאחר אני, כאשר ניהלתי את הישיבה, לא רציתי שתצאנה כל מיני הסתייגויות מטעם הוועדה, אבל מצד שני לא הבהרתי לאנשים שאת מה שהם מילאו כהסתייגויות הם יכולים לכתוב כהסתייגויות במליאה.

ישראל כץ: מה שאני מבקש – שכל מי שרוצה להוסיף הסתייגויות למליאה – ייתן אותם לאנה שניידר.

אנה שניידר: אם אתם מחליטים עכשיו על יישובים כלשהם - -

ישראל כץ: לא מחליטים.

ישראל כץ: מה שיש – יש.

ישראל כץ: רק שיוכלו להוסיף את ההסתייגויות למליאה.

אנה שניידר: -

ישראל כץ: זה מה שהבנתי שאני לא עושה בפעם הקודמת, אבל הרגע הצבענו על הדחייה, כדי שהם יוכלו לרשום את זה.

ישראל כץ: אותם דברים שהועלו כאן - -

אנה שניידר: קודם תגיד את זה, תצביעו - -

ישראל כץ: יפה, אז זה הוא ניסוח משפטי של מה שאמרתי: שפשוט לא הצבענו, טכנית, על הדחייה של הבקשה, וככה לא התאפשר להם להעלות את זה כהסתייגות.

יצחק כהן: איזה הסתייגויות אלה?

ישראל כץ: על הנושא של ההטבות במס.

יצחק כהן: אליפלט נפל כאן.

ישראל כץ: בסדר, אז אם נפל – אליפלט, עמקה ומשמר הירדן, שיתאפשר להעלות את זה כהסתייגות במליאה, באופן פרטי.

אבשלום וילן: אני דורש להוסיף את תל אביב.

אבשלום וילן: אם יש הסתייגויות – אני דורש להוסיף את תל אביב.

ישראל כץ: מי בעד להוסיף את תל אביב?

ישראל כץ: מי נגד?

ישראל כץ: תודה, ההצעה נפלה.

ישראל כץ: אתה יכול להגיש הסתייגות.

יגאל ביבי: בשם חבר הכנסת נחום לנגנטל ובשמי, אני רוצה להוסיף את : צופית, רמת מודיעין וחשמונאים.

אנה שניידר: לפי איזה אחוזים?

אנה שניידר: 7 אחוז?

יגאל ביבי: כן.

ישראל כץ: מי בעד?

ישראל כץ: מי נגד?

ישראל כץ: אתה רשאי להגיש את זה כהסתייגות למליאה.

מיכאל קליינר: אני רוצה להוסיף את מנחמיה.

מיכאל קליינר: 35 אחוז.

ישראל כץ: מי בעד?

ישראל כץ: מי נגד?

ישראל כץ: נפל.

ישראל כץ: אתה רשאי להגיש הסתייגות למליאה.

אבשלום וילן: אני מציע את בני ברק, ב- 25 אחוז.

ישראל כץ: מי בעד?

ישראל כץ: מי נגד?

ישראל כץ: – ההסתייגות נפלה, אתה רשאי להגיש למליאה.

ישראל כץ: תודה רבה.

ישראל כץ: חוק ההסדרים במשק המדינה (תיקוני חקיקה להשגת יעדי התקציב לשנת 2001) (תיקון, ביטול והתליה של חקיקה שמקורה בהצעות חוק פרטיות),התשס"א-2001

אנה שניידר: חבר הכנסת ויצמן שירי העלה טענה שרשמנו בטעות משהו בהצעת החוק לגבי ביטול והתליה של חוקים והכוונה היא לסעיף 20 שדן בנושאים של עידוד השקעות הון בנגב.

אנה שניידר: בפסקה 2 בעמוד 8 כתבנו בסעיף 3 – 38 אחוז עד 30 אחוז.

אנה שניידר: הטענה של חבר הכנסת ויצמן שירי שהוחלט כאן על 32 אחוז, ואנחנו רשמנו 30.

ישראל כץ: כן, בהחלט.

ישראל כץ: הוחלט – 32.

אנה שניידר: אם כך – אני אעלה גיליון תיקונים, ואתה תודיע על זה.

ישראל כץ: בסדר.

ישראל כץ: אנחנו מחליטים עכשיו שטעות הסופר שנפלה כאן, שנרשם: "עד 30" במקום : "עד 32" בחלק מסעיפי החוק – תתוקן.

ישראל כץ: תקציב הרשות לשיקום האסיר לשנת 2001 מכתב שר העבודה והרווחה מיום כ' באדר התשס"א (15.03.01) מכתב יו"ר ועדת הפנים ואיכות הסביבה מיום ג' בניסן התשס"א (27.03.01)

ויצמן שירי: יש כאן תקציב לאישור של הרשות לשיקום האסיר.

אברהם הופמן: זו הפעם הראשונה שאנחנו באים עם תקציב שהממשלה באמת הלכה לקראתנו.

ויצמן שירי: אתה מציע שנאשר את מה שיש?

ויצמן שירי: בסדר.

ויצמן שירי: יש לנו פה מכתב של חבר הכנסת דוד אזולאי, יושב ראש ועדת הפנים.

ויצמן שירי: אקרא אותו בפניכם: "הנדון: תקציב הרשות לשיקום האסיר לשנת 2001.

ויצמן שירי: הריני להודיעך כי תקציב הרשות לשיקום האסיר הובא לידיעת ועדת הפנים ואיכות הסביבה בהתאם לסעיף 22 (ד) לחוק הרשות לשיקום האסיר, התשמ"ג 1983.

ויצמן שירי: תקציב זה אינו כולל את ההוצאות שיגרמו מיישומו של החוק לשחרור מוקדם של אסירים, ולפיכך אני ממליץ כי בעת אישור התקציב על ידי ועדת הכספים תמליץ הוועדה בפני האוצר כי כאשר ייושם החוק, תקציב הרשות לשיקום האסיר יוגדל בצורה משמעותית".

ויצמן שירי: אני מבקש שנצביע על אישור התקציב.

ויצמן שירי: מי בעד?

ויצמן שירי: מי נגד?

ויצמן שירי: תודה, התקציב אושר.

ויצמן שירי: תקציב הרשות לניירות ערך לשנת 2001 מכתב שר האוצר מיום ט"ו בכסלו התשס"א (12.12.00)

ויצמן שירי: על פי המלצת ועדת המשנה לשוק ההון, יש לנו בקשה לאשר את תקציב הרשות לניירות ערך לשנת 2001.

ויצמן שירי: אני מבקש נצביע – מי בעד?

ויצמן שירי: מי נגד?

ויצמן שירי: תודה, התקציב אושר.

ויצמן שירי: אני מודה לכם, הישיבה נעולה.